  Анжелика Тихонова Анжелика Тихонова корреспондент Удмуртиын 19-тӥ толшорлы, Йӧвылэсултонлы, шунытгес кариськоз. Со сярысь элькунысь Гидрометцентрлэн пресс-службаез ивортӥз. 18-тӥ толшоре потон уе кӧня ке лымыялоз, тӧл секундскын 10-13 метре пельтоз, омырын -7…-12 градус луоз. Нуназе лымы золгес усёз, омырын -2…-7 градусозь шунытгес кариськоз. 19-тӥ толшоре озьы ик лымыялоз, уйин но нуназе -2…-7 градус возиськоз. Пумен кезьытгес кариськыны кутскоз. Сюресъёс вылыны лымы вӧлдэт. 20-тӥ толшоре интыосын кӧня ке лымыялоз. Уйин -8…-13 градус, нуназе -4…-9 градус луоз. Нырысь-валысь чакланъёсъя, 20-21 толшоре 2-3 градуслы кезьытгес кариськоз. Гидрометцентрлэн ивортэмезъя, берло куинь нунал ӵоже (14-16 толшоре) Удмуртиын 8-23 мм лымы усиз, со толэзьлы эсэплэн 23-54 процентэз луэ. Тужгес трос лымшор но шундыӝужан палась ёросъёсын лымыяз. Отын куинь нунал ӵоже лымы шобретсы 1-14 сантиметрлы будӥз. Тегъёс: Удмуртия куазь Гидрометцентр Ижкар Тол  